open-index/open-wikipedia-markdown huggingface dataset:
Νικόλαος Οικονομίδης (βυζαντινολόγος)

Ο **Νικόλαος Οικονομίδης** (14 Φεβρουαρίου 1934 – 31 Μαΐου 2000) ήταν Ελληνό-καναδός Βυζαντινολόγος, και ένας από τους κορυφαίους ειδικούς στο πεδίο της Βυζαντινής διοίκησης.

## Βιογραφικό
Γεννήθηκε στην Αθήνα και τη περίοδο από το 1951 έως το 1956 σπούδασε στο Πανεπιστήμιο Αθηνών υπό την επίβλεψη του Βυζαντινολόγου Διονύσιου Ζακυθηνού. Αφού απόκτησε το πτυχίο του, το 1958 μετέβη στο Παρίσι για την εκπόνηση διδακτορικών σπουδών υπό τον Πωλ Λεμέρλ. Επίσης, οι σπουδές του στο Παρίσι τον εισήγαγαν στην έννοια της Σιγιλλογραφίας, και τον βοήθησαν στην ανακάλυψη του αποκαλούμενου *[[Τακτικόν του Εσκοριάλ]]* ή *Τακτικόν Οικονομίδη*. Το αποτέλεσμα της δουλειάς του στο *Τακτικόν του Εσκοριάλ* και σε άλλα *[[Τακτικά]]* (λίστες θέσεων στα Βυζαντινά αυτοκρατορικά συμπόσια) δημοσιεύθηκε το 1972, με τον τίτλο *Les listes de préséance byzantines des IXe et Xe siècle*, που περιελάμβανε μετάφραση και σχολιασμό των *Τακτικών*. Ο Νικόλαος Οικονομίδης επέστρεψε στην Ελλάδα, αλλά το καθεστώς της Χούντας των Συνταγματαρχών το 1967 τον εξανάγκασε να εξοριστεί στον Καναδά μαζί με τη σύζυγο του, μελετήτρια της Οθωμανικής Αυτοκρατορίας Ελισάβετ Ζαχαριάδου. Τον Ιούλιο του 1969, αποδέχθηκε τη θέση του καθηγητή Βυζαντινής ιστορίας στο Πανεπιστήμιο του Μόντρεαλ, μια θέση που κράτησε έως το 1989, όταν και επέστρεψε στην Αθήνα όπου διορίστηκε στην έδρα της Βυζαντινής ιστορίας στο Πανεπιστήμιο Αθηνών. Απεβίωσε στις 31 Μαΐου 2000.

Εκτός από το έργο του *Listes de préséance*, σε άλλα σημαντικά του έργα περιλαμβάνονται οι επτά τόμοι του *Archives de l' Athos*. Πρόκειται για ένα πολύτομο έργο με έγγραφα των μοναστηριών του Αγίου Όρους, που ξεκίνησε ο Πωλ Λεμέρλ. Επίσης, ένα ακόμη σημαντικό έργο του Νικόλαου Οικονομίδη είναι η μελέτη και λεπτομερής καταγραφή της εκτενούς συλλογής Βυζαντινών σφραγίδων του κέντρου ερευνών Ντάμπαρτον Όουκς *(Dumbarton Oaks)*. Το έργο του αυτό τον οδήγησε στην δημιουργία ενός νέου επιστημονικού περιοδικού, του οποίου ήταν επιμελητής, το *Studies in Byzantine Sigillography*.

## Σημαντικά έργα
* *Les listes de préséance byzantines des IXe et Xe siècles*, Paris, 1972
* *Fiscalité et exemption fiscale à Byzance (IXe-XIe s.)*, Athens 1996 ISBN 960-7094-65-4
* *Social and economic life in Byzantium*, Aldershot, 2004
* *Society, Culture and Politics in Byzantium*, Aldershot, 2005

## Παραπομπές


## Πηγές
* 
* 

Κατηγορία:Έλληνες ιστορικοί του 20ού αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες βυζαντινολόγοι
Κατηγορία:Έλληνες πανεπιστημιακοί του 20ού αιώνα
Αιμιλία Καραβία

Η **Αιμιλία Καραβία** (1903 - 20 Ιουλίου 1987) ήταν Ελληνίδα δημοσιογράφος, λογοτέχνιδα και αγωνίστρια για τα πολιτικά δικαιώματα των γυναικών, με καταγωγή από τα Επτάνησα.

## Βιογραφικά στοιχεία
Πατέρας της ήταν ο Μάρκος Καραβίας. Είχε στενή σχέση με την ηθοποιό Ελένη Παπαδάκη, η οποία δολοφονήθηκε κατά τα Δεκεμβριανά.

Ήταν η πρώτη Ελληνίδα επαγγελματίας δημοσιογράφος (ξεκινώντας το 1914 με την εφημερίδα "Νέα Ελλάς") και το πρώτο της ρεπορτάζ ήταν για την είσοδο του ελληνικού στρατού στη Θεσσαλονίκη. Συνεργάστηκε με πολλές εφημερίδες, όπως "Ελεύθερον Βήμα", "Βραδυνή", "Αθηναϊκά Νέα", "Πολιτεία", "Πρωία" κ. ά.

Κηδεύτηκε στις 21 Ιουλίου 1987 στο νεκροταφείο Ζωγράφου.

## Εξωτερικοί σύνδεσμοι
*Άρθρο της Καραβία, Αρχείο Εθνικού Θεάτρου.
*Φωτογραφία 2, εικονίζεται δεύτερη από αριστερά, όρθια, η Αιμιλία Καραβία, το 1925.

## Παραπομπές


Κατηγορία:Ελληνίδες δημοσιογράφοι
Τίτος Μάνλιος Τορκουάτος

Ο **Τίτος Μάνλιος "Τορκουάτος"** (*Titus Manlius Imperiosus Torcuatus*) ήταν Ρωμαίος ήρωας που έζησε τον 4ο αι. π.Χ.. Πατέρας του ήταν ο Λεύκιος Μάνλιος Καπιτωλίνος. Για τη ζωή και τη δράση του υπάρχουν αρκετές αναφορές, ορισμένες από τις οποίες όμως πρέπει να θεωρηθούν μυθικές. Το 353 και 349 π.Χ. υπήρξε δικτάτορας της Ρώμης, ενώ τα έτη 347, 344 και 340 π.Χ. διετέλεσε ύπατος της Ρωμαϊκής Δημοκρατίας και διαδραμάτισε σημαντικό ρόλο στον πόλεμο εναντίον της Λατινικής Συμμαχίας. Το επώνυμο "Τορκουάτος" (*Torquatus*) του αποδόθηκε όταν αφήρεσε το διακριτικό περιδέραιο (λατινικά *torques*) ενός Γαλάτη ηγεμόνα που νίκησε σε μονομαχία στην γέφυρα Σαλάριους (Pons Salarius) του ποταμού Ανιένε, το 361 π.Χ.. 

Ο ιστορικός Τίτος Λίβιος αναφέρει ότι, κατά τον πόλεμο της Ρώμης εναντίον της  Λατινικής Συμμαχίας (Λατινική εξέγερση του 340 π.Χ.), οι ύπατοι Τίτος Μάνλιος "Τορκουάτος" και Πόπλιος Δέκιος Μυς, φοβούμενοι την φυλετική και γλωσσική συγγένεια Ρωμαίων και Λατίνων καθώς και την στρατιωτική συντροφικότητα που μέχρι τότε είχαν, απαγόρευσαν κάθε επαφή και συμπλοκή με τον εχθρό, και γενικά κάθε πρωτοβουλία. Ο γιός του Μάνλιου, στην μάχη του Βεζούβιου, παράκουσε τις εντολές και σκότωσε σε μονομαχία τον αρχηγό εχθρικού αποσπάσματος. Όταν όμως έφερε τα λάφυρα στον πατέρα του, ο Μάνλιος κάλεσε όλο το στράτευμα και αφού επέπληξε τον γιο του που παράκουσε τις πατρικές εντολές και τις διαταγές των υπάτων, διέταξε να τον αποκεφαλίσουν. Από το γεγονός αυτό έμεινε παροιμιώδης η "μάνλιος αρχηγία". 

## Παραπομπές


Κατηγορία:Ρωμαίοι δικτάτορες
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 4ου αιώνα π.Χ.
Δήμος Σκουτάρεως Βόρειας Θράκης

Ο **δήμος Σκουτάρεως** της Βόρειας Θράκης σήμερα έχει χωριστεί σε Βουλγαρία και Τουρκία.

## Ιστορικά στοιχεία
Παλιότερα, αποτελούνταν από 14 χωριά, εκ των οποίων τα 3 σήμερα ανήκουν στην Τουρκία. Πρωτεύσουσα ήταν το Σκούταρι (=ασπίδα) με 1.000 Έλληνες κατοίκους, οι οποίοι ήρθαν ως πρόσφυγες το 1922-25 στο Αρδάνιο Έβρου, στο Σκούταρι Σερρών και αλλού. Τα αμιγώς ελληνικά χωριά ήταν τα εξής:
* Σκούταρι
* Δημητράκιοϊ ή Δημητρίκιοϊ
* Λεύκα
* Τατάρκιοϊ
* Μιχαλίτσι
* Οχλανλή
Το 1919 θα απελευθερώνονταν από τον ελληνικό στρατό αλλά επειδή ήταν σε βουλγαρική έκταση, αλλά και σύμφωνα με εγραφα από τη Φιλιππούπολη ανήκαν στη Βόρεια Θράκη δεν απελευθερώθηκαν. Έτσι με την Συνθήκη του 1924 αλλά και νωρίτερα με τη Μικρασιατική Καταστροφή άρχισαν οι πρώτοι να αναχωρούν για την Ελλάδα.

Ο δήμος Σκουτάρεως περιελάμβανε τα χωριά 
*εν Βουλγαρία: Τατάρκιοϊ (Radonets), Μιχαλίτσι (Mihalich), Σκούταρι (Shtit), Λεύκα (Levka), Δημητράκιοϊ ή Δημητρίκιοϊ (Dimitrovche), Οχλα νλή (Mamkovo), Χεμπίπτστσε(Lyubimets), Σαλιχλέρ(Branitsa), Ιζβόροβο(Iznorovo), Μουσταφά Πασά(Svilengrad) και Αλβάν Ντερέ(Malko Gradishte), 
*εν Τουρκία: Κεμάλ (Kemal), Αχλή (Ahi), Μπουγιουκαϊσμαλσί ή Μπουγιούκ Σμαλσί (Bϋyϋkismailce).

## Παραπομπές

Κατηγορία:Παλαιότεροι δήμοι της Ελλάδας
Μανουέλ Φράγα Ιριβάρνε

Ο **Μανουέλ Φράγα Ιριβάρνε** (*Manuel Fraga Iribarne*, 23 Νοεμβρίου 1922 - 15 Ιανουαρίου 2012) ήταν Ισπανός συντηρητικός διπλωμάτης, πολιτικός και καθηγητής Δικαίου. 

## Βιογραφία
Η πολιτική του σταδιοδρομία ξεκίνησε στη δεκαετία του 1950 στα πλαίσια της δικτατορίας του στρατηγού Φράνκο όπου ανέλαβε το υπουργείο Τουρισμού και Πληροφοριών (1962-1969) και τη θέση του αντιπροέδρου στην κυβέρνηση του Άριας Ναβάρο (1975-1976). Κατά τη διάρκεια της ισπανικής μετάβασης στη δημοκρατία, ηγήθηκε της δεξιάς συντηρητικής ομοσπονδίας Λαϊκή Συμμαχία, πρόγονο του Λαϊκού Κόμματος, με το οποίο κυβέρνησε στη Γαλικία από το 1990 μέχρι το 2005. Συμμετείχε στην επιτροπή σύνταξης του Ισπανικού Συντάγματος του 1978 ενώ έγραψε πολλά βιβλία.

Πέθανε στη Μαδρίτη το 2012.

## Παραπομπές


## Εξωτερικοί σύνδεσμοι
* 

Κατηγορία:Ισπανοί πολιτικοί
Κατηγορία:Γαλικία
Μάρκους Μαριότα

Ο **Μάρκους Αρντέλ Ταουλαουνίου Μαριότα** (*Marcus Ardel Taulauniu Mariota*, 30 Οκτωβρίου 1993) είναι Αμερικανός αθλητής του αμερικανικού ποδοσφαίρου, ο οποίος αγωνίζεται στη θέση του κουόρτερμπακ για τους Τενεσί Τάιτανς του Εθνικού Πρωταθλήματος Ποδοσφαίρου (NFL). Επελέγη από τους Τάιτανς, δεύτερος στη συνολική επιλογή (draft) του NFL για το 2015. Στο κολλέγιο αγωνίστηκε βασικός στην ομάδα του Όρεγκον (Ντακς), από το 2012 έως το 2014. Το 2014, ο Μαριότα έγινε ο πρώτος παίκτης του Όρεγκον και πρώτος γεννημένος στη Χαβάη αθλητής που κέρδισε ποτέ το Βραβείο Χάισμαν.

## Πρώτα χρόνια
Ο Μαριότα γεννήθηκε στη Χονολουλού από τον Αλάνα Ντέπε-Μαριότα και την Τόα Μαριότα και έχει έναν μικρότερο αδερφό, τον Ματ Μαριότα. Η καταγωγή του από την πλευρά του πατέρα του είναι από τη Σαμόα, ενώ από την πλευρά της μητέρας του είναι γερμανική. Περιγράφει τον εαυτό του ως αφοσιωμένο Χριστιανό.

### Στατιστικά στο κολλέγιο

## Επαγγελματική σταδιοδρομία

### Επιλογή NFL 2015
Ο Μαριότα επελέγη στη δεύτερη συνολικά επιλογή από τους Τενεσί Τάιτανς, πίσω από τον Τζέιμις Ουίνστον.

## Παραπομπές


Κατηγορία:Αμερικανοί γερμανικής καταγωγής
Γιάκομπ Γιόχανσον (ποδοσφαιριστής)

Ο **Γιάκομπ Γιόχανσον** (γεννημένος στις 21 Iουνίου 1990) είναι ένας Σουηδός πρώην ποδοσφαιριστής που αγωνιζόταν ως αμυντικό χαφ, ο οποίος ήταν διεθνής 18 φορές με την Εθνική Σουηδίας και το διάστημα 2014–2018 αγωνίστηκε και στην Ελλάδα για λογαριασμό της ΑΕΚ.

## Καριέρα

### Γκέτεμποργκ
Στις 27 Ιουνίου 2007, όταν έκανε το ντεμπούτο του με την ομάδα του, έγινε ο πρώτος παίκτης που γεννήθηκε στη δεκαετία του 1990 που να έχει παίξει στην πρώτη κατηγορία της Σουηδίας.

### ΑΕΚ
Στις 28 Δεκεμβρίου 2014, υπέγραψε για 3,5 χρόνια συμβόλαιο με την ΑΕΚ.
Στις 22 Αυγούστου του 2015, έκανε το ντεμπούτο του στην ελληνική Σούπερ Λίγκα, έχοντας άριστη απόδοση, βοηθώντας την ομάδα του την ΑΕΚ να κερδίσει 3–0 τον Πλατανιά.
Στις 22 Νοεμβρίου 2015, ο Γιόχανσον σκόραρε το πρώτο του γκολ της σεζόν με μια καλή κεφαλιά στην εκτός έδρας νίκη της ΑΕΚ εναντίον του Πανθρακικού. Μετά το τέλος του αγώνα, ο προπονητής του υπενθύμισε πρόβλεψη του ότι θα σκόραρε σε αυτό το ματς. Στις αρχές Δεκεμβρίου του 2015 οι πρωταθλητές Βελγίου Γκεντ ενδιαφέρθηκαν για τον Γιόχανσον. Στις 21 Δεκεμβρίου 2015, στη 15η αγωνιστική της Σούπερ Λίγκας, έδωσε το προβάδισμα για την ομάδα του με κεφαλιά σε μια συγκλονιστική 2–1 εντός έδρας ήττα ενάντια στον Λεβαδειακό.

### Τέλος καριέρας ποδοσφαιριστή
Στις 22 Ιουνίου 2021, ύστερα από πολλούς τραυματισμούς, αποφάσισε σε ηλικία 31 ετών να «κρεμάσει τα παπούτσια του».

## Στατιστικά καριέρας

### Club

### Διεθνές

## Προσωπική ζωή
Ο μεγαλύτερος αδερφός του Ρίκαρντ Johansson παίζει επίσης ποδόσφαιρο και είναι τερματοφύλακας. Σήμερα είναι χωρίς ομάδα μετά την έξοδο από FC Trollhättan τον Ιανουάριο του 2012.

## Τίτλοι - Διακρίσεις

### Συλλογικές
**Γκέτεμποργκ**
* Πρωτάθλημα Α' Κατηγορίας Σουηδίας: 2007
* Κύπελλο Σουηδίας: 2008, 2012–13, 2019–20

**ΑΕΚ**
* Πρωτάθλημα Α' Κατηγορίας Ελλάδας: 2017–18
* Πρωτάθλημα Β' Κατηγορίας Ελλάδας: 2014–15 (Νότιος Όμιλος)
* Κύπελλο Ελλάδας: 2015–16

**Ρεν**
* Κύπελλο Γαλλίας: 2018–19

### Ατομικές
* Βραβείο καλύτερου παίκτη της Γκέτεμποργκ το 2012 σύμφωνα με το κοινό-τους φίλους της ομάδας (Βραβείο "Årets ärkeängel")

## Παραπομπές


## Εξωτερικοί σύνδεσμοι
* SvFF προφίλ

Κατηγορία:Σουηδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Σουηδοί ποδοσφαιριστές στο εξωτερικό
Τζαντομένικο Μέστο

Ο **Τζαντομένικο Μέστο** (γεννήθηκε 25 Μαΐου 1982) είναι Ιταλός ποδοσφαιριστής. Γνωστός για την ταχύτητα, την εργατικότητα και την ευελιξία του, ο Μέστο συνήθως παίζει ως ακραίος αμυντικός ή ως ένας ακραίος μέσος.

## Συλλογική καριέρα
Αφού έκανε το επαγγελματικό ντεμπούτο του κατά τη διάρκεια της 1998-99 Σέριε B σεζόν, ο Μέστο έχει περάσει το μεγαλύτερο μέρος της καριέρας του στη Ρετζίνα, πέρα από δανεισμούς στη Κρεμονένσε και τη Φερμάνα κατά τη διάρκεια της 2001-02 Serie C2 και C1 σεζόν, κάνοντας 138 εμφανίσεις και πετυχαίνοντας 1 γκολ. Ήταν δανεικός στην Ουντινέζε κατά τη διάρκεια της σεζόν 2007-08. Το 2008 μεταγράφηκε στην Τζένοα, όπου παρέμεινε για τέσσερις σεζόν. Το 2012, μετακόμισε στη Νάπολι , όπου παρέμεινε μέχρι τη 2014-15 Serie A σεζόν, κερδίζοντας ένα Coppa Italia και το Supercoppa Italiana , το 2014. Στο τέλος της σεζόν, το συμβόλαιό του δεν ανανεώθηκε. Στις 31 Δεκεμβρίου 2015, υπέγραψε με τονΠαναθηναϊκό για ενάμισυ χρόνο.  την 1η Ιουνίου 2016, ο Μέστο επέκτεινε το συμβόλαιο του με την ομάδα για ακόμα ένα χρόνο, μέχρι το καλοκαίρι του 2018. 

## Διεθνής καριέρα
Σε διεθνές επίπεδο, ο Μέστο εμφανίστηκε στην ιταλική under-21 της εθνικής ομάδας που κέρδισε το 2004 το Ευρωπαϊκό Πρωτάθλημα Ποδοσφαίρου για ηλικίες κάτω των 21 ετών, και ήταν μέλος της Ολυμπιακής ομάδας, η οποία κέρδισε το χάλκινο μετάλλιο το 2004 στους Ολυμπιακούς αγώνες στην Αθήνα. Στη συνέχεια, έκανε το διεθνές ντεμπούτο με την Ιταλία ένα χρόνο αργότερα, σε μια φιλική ισοπαλία 1-1 κόντρα στη Σερβία και το Μαυροβούνιο, στις 8 Ιουνίου 2005. Συνολικά, έχει τρεις συμμετοχές με την Ιταλία.

## Τίτλοι

### Διεθνές
; Ιταλία κάτω των 21
* UEFA European Under-21 Championship: 2004
* Το Ολυμπιακό Χάλκινο Μετάλλιο: 2004

### Σύλλογος
; Νάπολι
* Coppa Italia: 2013-14
* Supercoppa Italiana: 2014

### Τιμές
* αριστερά|50x50εσ 5η Τάξη / Ιππότης: *Cavaliere Ordine al Merito della Repubblica Italiana*: 2004

## Παραπομπές


Κατηγορία:Ποδοσφαιριστές Τζένοα
Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ρετζίνα Κάλτσιο
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές Ουντινέζε Κάλτσιο
Γκάρυ Μάρσαλ

Ο **Γκάρυ Κεντ Μάρσαλ** (*Garry Kent Marshall*, 13 Νοεμβρίου 1934 – 19 Ιουλίου 2016) ήταν Αμερικανός σκηνοθέτης του κινηματογράφου, ηθοποιός, συγγραφέας και παραγωγός, γνωστότερος περισσότερο από τη σκηνοθεσία της ταινίας *[[Pretty Woman]]* (1990).

## Οικογένεια και πρώτα χρόνια
Ο Μάρσαλ γεννήθηκε στο Μπρονξ της Νέας Υόρκης. Γονείς του ήταν η δασκάλα χορού Μάρτζορι Αϊρήν (Marjorie Irene, το γένος Ward, 1908-1983) και ο σκηνοθέτης (και αργότερα παραγωγός) Άντονυ Γουάλας Μάρσαλ (Anthony Wallace Marshall, γενν. Masciarelli, 1906–1999). Ο Γκάρυ ήταν ο μεγαλύτερος αδελφός της ηθοποιού και σκηνοθέτιδας Πένυ Μάρσαλ. Ο πατέρας του ήταν ιταλικής καταγωγής, ενώ η μητέρα του είχε γερμανική, αγγλική και σκωτσέζικη καταγωγή. Ο Γκάρυ βαπτίσθηκε ως Πρεσβυτεριανός και ανατράφηκε επίσης ως Λουθηρανός. Πήγε στο δημόσιο Γυμνάσιο De Witt Clinton και στη συνέχεια φοίτησε στο Πανεπιστήμιο Νορθγουέστερν, για την εφημερίδα του οποίου έγραφε μία αθλητική στήλη.

## Φιλμογραφία
Ο Γκάρυ Μάρσαλ σκηνοθέτησε τις παρακάτω κινηματογραφικές ταινίες:

## Παραπομπές


## Βιβλιογραφία
* Marshall, Garry: *Wake Me When It's Funny: How to Break into Show Business and Stay There*. Newmarket Press, 1995, ISBN 1-55704-288-8

## Εξωτερικοί σύνδεσμοι

* Ο Γκάρυ Μάρσαλ στην IMDb
* Συνέντευξη στο Archive of American Television

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Μεταξόπουλος

Το ελληνικό επώνυμο **Μεταξόπουλος** μπορεί να αναφέρεται σε κάποιο από τα παρακάτω πρόσωπα:

* Αιμίλιος Μεταξόπουλος (1955-2010), πολιτικός επιστήμονας, πρύτανης του Παντείου Πανεπιστημίου
* Παρθένιος Μεταξόπουλος (18ος αι.), λόγιος κληρικός και συγγραφέας από τον Πόντο
* Φώτης Μεταξόπουλος (γενν. 1935), χορευτής, χορογράφος και χοροδιδάσκαλος
Βασίλης Μπάρκας

Ο **Βασίλης Μπάρκας** είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας στην Ουτρέχτη ως δανεικός από τη Σέλτικ.

## Συλλογική καριέρα
### Ατρόμητος Αθηνών
Ο Μπάρκας υπέγραψε επαγγελματικό συμβόλαιο με τον Ατρόμητο στο ξεκίνημα της περιόδου 2013-14. Έκανε την πρώτη του εμφάνιση εναντίον του ΠΑΟΚ στις 20 Μαΐου 2015, μπαίνοντας ως αλλαγή στο 83ο λεπτό. Η επόμενη χρονιά ( 2015-16) δεν ξεκίνησε καλά για τον Μπάρκα, καθώς ήταν ο αναπληρωματικός τερματοφύλακας. Στις 30 Ιανουαρίου 2016 ξεκίνησε βασικός απέναντι στον ΠΑΟΚ κάνοντας μια εξαιρετική εμφάνιση, με αποτέλεσμα να καθιερωθεί ως ο βασικός τερματοφύλακας της ομάδας.

### ΑΕΚ
Στις 9 Ιουνίου 2016 εντάχθηκε με μεταγραφή στην ΑΕΚ, υπογράφοντας συμβόλαιο συνεργασίας τριών ετών, έναντι 600 χιλιάδων ευρώ.

### Σέλτικ
Τον Ιούλιο του 2020, η Σέλτικ έδωσε πάνω από 5 εκατομμύρια ευρώ στην ΑΕΚ και απέκτησε τον διεθνή Έλληνα τερματοφύλακα.

### Ουτρέχτη
Τον Ιούνιο του 2022, παραχωρήθηκε στην Ουτρέχτη με τη μορφή δανεισμού από τη Σέλτικ 

## Διεθνής καριέρα
Έχει αγωνιστεί με τις εθνικές Νέων και Ελπίδων. Στις 4 Ιουνίου 2016 ο Μίχαελ Σκίμπε τον κάλεσε στην Ανδρών για τους φιλικούς αγώνες με την Αυστραλία, χωρίς να αγωνιστεί. Τον Σεπτέμβρη του 2018, με την έναρξη του Κυπέλλου Εθνών, θεωρείται ο βασικός τερματοφύλακας της ομάδας.

## Τίτλοι - Διακρίσεις
**[[ΑΕΚ (ποδόσφαιρο)|ΑΕΚ]]**
* Πρωτάθλημα Ελλάδας: 2017–18
**[[Σέλτικ Γλασκώβης|ΣΕΛΤΙΚ]]**
* Πρωτάθλημα Σκωτίας: 2021-22
* Κύπελλο Σκωτίας: 2019-2020

## Παραπομπές


## Εξωτερικοί σύνδεσμοι

* Η καριέρα του Βασίλη Μπάρκα στο soccerway
* Το προφίλ του Βασίλη Μπάρκα στο transfermarkt
* Ο Βασίλης Μπάρκας στο epo.gr

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Εθνικής Ελλάδος
Κατηγορία:Ξένοι ποδοσφαιριστές στην Σκωτία
Κοινοβούλιο της Ισπανίας

Το **Ισπανικό Κοινοβούλιο** (Ισπανικά: Cortes Generales, προφ. *Κόρτες Χενεράλες*) είναι το διθάλαμο νομοθετικό σώμα της Ισπανίας. Αποτελείται από την κάτω βουλή που είναι το Κογκρέσο των Αντιπροσώπων και την άνω βουλή που είναι η Ισπανική Γερουσία. Οι εξουσίες και οι αρμοδιότητές τους είναι αυτές που ορίστηκαν στο Ισπανικό Σύνταγμα.  Οι εκλογές έγιναν με καθολική, άμεση και μυστική ψηφοφορία, στην οποία δικαίωμα προσέλευσης είχαν όλοι οι πολίτες άνω των δεκαοκτώ ετών, ισότιμα.

Tο Κογκρέσο των Αντιπροσώπων αποτελείται από 350 μέλη που εκλέγονται με σύστημα αναλογικής εκπροσώπησης με κλειστές λίστες, με εκλογικό όριο 3% των έγκυρων ψήφων (στις οποίες συμπεριλαμβάνονται τα λευκά ψηφοδέλτια), και η κατανομή των εδρών γίνεται με μέθοδο D'Hondt.

Η Γερουσία αποτελείται από 265 γερουσιαστές που εκλέγονται με σύστημα πολλαπλής μη μεταβιβάσιμης ψήφου με ανοιχτές λίστες.  

## Παραπομπές


Κατηγορία:Πολιτική της Ισπανίας
Ισπανια
Δαιτώνδας και Αρσίλοχος

Ο **Δαιτώνδας και ο Αρσίλοχος** (5ος αιώνας π.Χ.) ήταν αρχαίοι Έλληνες ολυμπιονίκες από την Θήβα οι οποίοι στέφθηκαν νικητές στο αγώνισμα του τέθριππου στους 75ους (480 π.Χ.) ολυμπιακούς αγώνες της αρχαιότητας. Πρόκειται για την μοναδική γνωστή περίπτωση όπου 2 άτομα συμμετείχαν στο ίδιο αγώνισμα της ίδιας διοργάνωσης και στέφθηκαν και οι 2 νικητές.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θηβαίοι ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Διακτορίδης (ολυμπιονίκης)

Ο **Διακτορίδης** (5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη ή τη Θεσσαλία, ο οποίος στέφθηκε νικητής στο αγώνισμα του τέθριππου στους 81ους ολυμπιακούς αγώνες της αρχαιότητας (456 π.Χ.). Η εκτίμηση σχετικά με την καταγωγή του, έχει γίνει βάσει της υψηλής συχνότητας εμφάνισης του ονόματος στους αντίστοιχους γεωγραφικούς χώρους της Σπάρτης και της Θεσσαλίας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Λυκίνος ο Λακεδαιμόνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater, 452-432 BC, Olympia. 82-87th Olympiad.jpg|μικρογραφία|[Στατήρας της Ολυμπίας, ο οποίος χρονολογείται μεταξύ της 82ης (452 π.Χ.)  και 87ης (432 π.Χ.) διοργάνωσης των αρχαίων ολυμπιακών αγώνων.]]
Ο **Λυκίνος ο Λακεδαιμόνιος** (5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 87ους ολυμπιακούς αγώνες της αρχαιότητας (432 π.Χ.).

## Βιογραφικό
Είναι πιθανό πως πρόκειται για τον ίδιο ολυμπιονίκη οπλιτοδρόμο Λυκείνο ο οποίος περίπου μια δεκαετία νωρίτερα είχε στεφθεί νικητής στο αγώνισμα του οπλίτη δρόμου, ωστόσο θεωρείται εξίσου πιθανό πως υπήρξε ολυμπιονίκης αρκετά αργότερα και είναι άλλο άτομο, καθώς βάσει των αναφορών του Παυσανία συμμετείχε στο τέθριππο με πουλάρια (*πώλους*) αντί με άλογα, και η ιπποδρομία πώλων ξεκίνησε από το 384 π.Χ. και έπειτα στους ολυμπιακούς αγώνες.

## Σύμφωνα με τον Παυσανία
Παυσανίας -Ἑλλάδος περιήγησις -Ἠλιακῶν Β 6.2 -2

*'[2] Ξενάρκει μὲν δὴ καὶ ἐν Δελφοῖς καὶ ἐν Ἄργει τε ὑπῆρξε καὶ ἐν Κορίνθῳ προσανελέσθαι νίκας: Λυκῖνος δὲ ἀγαγὼν ἐς Ὀλυμπίαν πώλους, καὶ οὐ δοκιμασθέντος ἑνὸς ἐξ αὐτῶν, καθῆκεν ἐς τῶν ἵππων τὸν δρόμον τῶν τελείων τοὺς πώλους καὶ ἐνίκα δι᾽ αὐτῶν, ἀνέθηκε δὲ καὶ ἀνδριάντας δύο ἐς Ὀλυμπίαν, Μύρωνος τοῦ Ἀθηναίου ποιήματα. τῷ δὲ Ἀρκεσιλάῳ καὶ Λίχᾳ τῷ παιδί, τῷ μὲν αὐτῶν γεγόνασι δύο Ὀλυμπικαὶ νῖκαι, Λίχας δὲ εἰργομένων τηνικαῦτα τοῦ ἀγῶνος Λακεδαιμονίων καθῆκεν ἐπὶ ὀνόματι τοῦ Θηβαίων δήμου τὸ ἅρμα, τὸν δὲ ἡνίοχον νικήσαντα ἀνέδησεν αὐτὸς ταινίᾳ: </blockquote>

<blockquote>*2. Ο Ξενάρκης είχε ανακηρυχτεί νικητής στους Δελφούς, στο Άργος, καθώς και στην Κόρινθο. Ο Λυκίνος έφερε στην Ολυμπία πουλάρια και επειδή ένα απ᾿ αυτά κρίθηκε ακατάλληλο, συμμετείχε µε τα πουλάρια στον αγώνα δρόμου αναπτυγμένων αλόγων και νίκησε μ᾿ αυτά. Αφιέρωσε στην Ολυμπία δύο ανδριάντες, που ήταν έργα του Αθηναίου Μύρωνα. Ο Αρκεσίλαος κέρδισε δύο νίκες στην Ολυμπία και ο γιος του Λίχας, επειδή εκείνη την εποχή οι Λακεδαιμόνιοι είχαν αποκλειστεί από τους αγώνες, συμμετείχε δηλώνοντας το άρμα του στο όνομα των Θηβαίων" και όταν ο ηνίοχός του νίκησε, ο Λίχας του φόρεσε την ταινία του νικητή. 

## Εξωτερικοί σύνδεσμοι

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Τόμας Μαν (οικονομολόγος)

Ο **Τόμας Μαν** (, Λονδίνο, βαφτίστηκε 17 Ιουνίου 1571 - πέθανε 21 Ιουλίου 1641) ήταν Άγγλος οικονομολόγος που διετέλεσε διευθυντής στη Βρετανική Εταιρεία Ανατολικών Ινδιών και υπήρξε κύριος εκπρόσωπος της εμποροκρατίας (μερκαντιλισμός) ή αλλιώς της θεωρίας του εμπορικού ισοζυγίου. Το όνομά του αναφέρεται στη διάρκεια της οικονομικής ύφεσης του 1620, όταν η Εταιρεία Ανατολικών Ινδιών κατηγορήθηκε ως κύρια υπαίτια γι' αυτήν. Αιτία θεωρήθηκε η χρηματοδότηση από την εταιρεία με 30.000 λίρες στερλίνες σε αποθέματα χρυσού και αργύρου για κάθε της εμπορικό ταξίδι. To 1621 δημοσιεύει το έργο του "Λόγος περί εμπορίου από την Αγγλία στις Ανατολικές Ινδίες" (*Discourse of Trade From England Unto the East Indies*) ως υποστήριξη της εμπορικής πολιτικής της εταιρείας. Σε αυτό αναφέρει ότι οι αγγλικές εξαγωγές χρυσού προς την Ινδία με αντάλλαγμα τα εισαγόμενα από αυτήν εμπορεύματα δεν ήταν επιβλαβείς για την Αγγλία επειδή, κατά πρώτο λόγο, στην αντίθετη περίπτωση τα εμπορεύματα αυτά θα έπρεπε να αγοραστούν σε ψηλότερες τιμές από άλλες χώρες και κατά δεύτερο ένα μέρος τους εξαγόταν πάλι με συμφέρουσες τιμές. Οι ίδιες απόψεις, μαζί με μία σαφέστερη και λεπτομερέστερη θεωρία για το εμπορικό ισοζύγιο, παρουσιάστηκαν στο δεύτερο και πιο κλασικό έργο του "Ο θησαυρός της Αγγλίας από το εξωτερικό εμπόριο" (*Discourse on England’s Treasure By Foreign Trade*), το οποίο δημοσιεύτηκε μετά τον θάνατό του το 1664.

## Παραπομπές


Κατηγορία:Άγγλοι οικονομολόγοι
Χανς ΙΙΙ Γιόρντενς

Ο **Χανς ΙΙΙ Γιόρντενς** (φλαμανδικά: **Hans III Jordaens**, 1590 &ndash; 1643) ήταν Φλαμανδός ζωγράφος του μπαρόκ.

## Βιογραφία
Σύμφωνα με το RKD το έτος και ο τόπος γέννησής του είναι ασαφή. Μπορεί να γεννήθηκε στο Ντελφτ, γιος του Χανς Γιόρντενς, ή μπορεί να γεννήθηκε στην Αμβέρσα ως συγγενής του Γιάκομπ Γιόρντενς. Ζωγράφισε ιστορικές αλληγιρίες, εσωτερικούς χώρους, ζώα και πινακοθήκες. Έκανε, επίσης, την πληθύσμωση με μορφές (σταφάζ) σε πίνακες του Άμπραχαμ Χόφερτς. Τα έργα του συχνά συγχέονται με ζωγράφων με το ίδιο όνομα.

Σύμφωνα με τον Άρνολντ Χαουμπράκεν, η χήρα του δικηγόρου Νικολάας Μάους φαν Χόλυ (1653/54-1717) είχε στην κατοχή της έναν πίνακά του, με τον στρατό του Φαραώ να διασχίζει την Ερυθρά θάλασσα, στην οποία πνίγονται άλογα και άμαξες. Ο Χαουμπράκεν τον συγχέει με τον ζωγράφο Χανς IV Γιόρντενς του Ντελφτ.

## Παραπομπές


## Εξωτερικοί σύνδεσμοι

*Hans Jordaens on Artnet

Κατηγορία:Φλαμανδοί ζωγράφοι
Χέντρικ φαν Κλέφε Γ΄

Ο **Χέντρικ φαν Κλέφε III** (φλαμανδικά: **Hendrick** ή **Hendrik van Cleve III**, Αμβέρσα, περ. 1525 - Αμβέρσα, μεταξύ 1590 και 1595) ήταν Φλαμανδός ζωγράφος και χαράκτης. Ήταν γιος και μαθητής του Βίλλεμ φαν Κλέφε του πρεσβύτερου και μεγαλύτερος αδελφός του Μάρτεν φαν Κλέφε και του Βίλλεμ φαν Κλέφε του νεότερου. Αποκαλείται "ο ΙΙΙος" για να διαφοροποιείται από τον Χέντρικ φαν Κλέφε Ι (ο οποίος καταγράφεται στη Συντεχνία του Αγίου Λουκά το 1489/90) και του Χέντρικ ΙΙ (Συντεχνία του Αγίου Λουκά, 1534), για τον οποίο ελάχιστα περισσότερα είναι γνωστά.

Ο Χέντρικ ΙΙΙ μετέβη στην Ιταλία όταν ήταν νέος και επέστρεψε στη γενέτειρά του ως καλός τοπιογράφος. Τα έργα του χαρακτηρίζονται από ασυνήθη ελαφρότητα και εξαίρετη τονικότητα χρωμάτων. Το παρασκήνιο στα ιστορικά έργα του αδελφού του Μάρτεν και του Φρανς Φλόρις συχνά έχουν ζωγραφιστεί από αυτόν και εναρμονίζονται με τις μορφές με μεγάλη επιδεξιότητα. Στο ανάκτορο Μπελβεντέρε της Βιέννης βρίσκεται το έργο του *Η ιστορία του Ασώτου Υιού*. Το 1551 έγινε δεκτός στη Συντεχνία του Αγίου Λουκά της Αμβέρσας.

Ο Χέντρικ φαν Κλέφε διακρίθηκε και ως χαράκτης. Ορισμένες από τις πλάκες του, με τοπία και απόψεις γύρω από τη Ρώμη έχουν διασωθεί, από σχέδια δικά του και του Μελχιόρ Λόρχ, στις οποίες ορισμένες φορές υπέγραφε *Henricus Clivensis, fecit*, ενώ σε κάποιες άλλες έβαζε ένα κρυπτογραφικό σημάδι.

Μια σειρά από τριάντα οκτώ πλάκες του καλλιτέχνη, τιτλοφορούμενη *Ruinarum varii prospectus, ruriumque aliquot delineationes*, εκδ΄θθηκε από τον Τέοντοορ Χάλλε (Theodoor Galle).

Ο Χέντρικ φαν Κλέφε απεβίωσε στην Αμβέρσα μεταξύ του 1590 και του 1595. Ο γιος του, επίσης Χέντρικ φαν Κλέφε, ο οποίος είχε γεννηθεί στην Αμβέρσα, μετοίκησε στη Γάνδη περί το 1597, όπου έτυχε μεγάλης εκτίμησης, αλλά τα έργα του σήμερα είναι δύσκολο να διακριθούν από αυτά του πατέρα του. Απεβίωσε στη Γάνδη το 1646.

## Έργα

File:Hendrick van Cleve III (Attr.) - The Tower of Babel.jpeg|*Η κατασκευή του πύργου της Βαβέλ*
File:Hendrick van Cleve iii painting1.jpg|*Ιδανική άποψη ενός αρχαίου λιμανιού*
File:Wolf-Dietrich-Klebeband Städtebilder G 132 III.jpg|*Το λιμάνι της Νάπολης*, από τη συλλογή *Ruinarum Varii Prospectus Ruriumque Aliquot Delineationes*
File:Wolf-Dietrich-Klebeband Städtebilder G 134 III.jpg|*Παραθαλάσσια ερείπια*


## Παραπομπές


## Πηγές
Στο λήμμα έχει εσωματωθεί κείμενο από το λήμμα **"CLEEF, Hendrik Van"** του *Bryan's Dictionary of Painters and Engravers*, υπό Michael Bryan, edited by Robert Edmund Graves and Sir Walter Armstrong, έκδοση του 1886–1889, η οποία σήμερα είναι κοινό κτήμα.

## Εξωτερικοί σύνδεσμοι

* Prints of Rome from *Ruinarum Varii Prospectus, Ruriumque Aliquot Delineationes* at Harvard Art Museums (search Hendrick van Cleve) (zoomable)

Κατηγορία:Φλαμανδοί ζωγράφοι
ΚΚ Μπόσνα Ρόγιαλ

Η **Μπόσνα Ρόγιαλ** (βοσνιακά:  Košarkaški klub Bosna Royal) είναι επαγγελματική ομάδα καλαθοσφαίρισης με έδρα το Σαράγεβο, η οποία αγωνίζεται στο πρωτάθλημα Βοσνίας-Ερζεγοβίνης. Κατέκτησε το Κύπελλο Πρωταθλητριών Ευρώπης του 1978-79, γεγονός που την κατέστησε ως την πιο επιτυχημένη ομάδα της χώρας της.

## Ιστορία
Η Μπόσνα ιδρύθηκε το 1951 και η αρχική της σύνθεση αποτελούνταν από αθλητές του πανεπιστημίου του Σαράγεβο. Μέχρι το 1955, παρέμεινε στις τοπικές κατηγορίες, πριν κερδίσει την άνοδο της στην Βοσνιακή Λίγκα. Μέχρι το 1972, αγωνιζόταν στο περιφερειακό πρωτάθλημα και αφού κέρδισε την Ζελέζνιτσαρ, κέρδισε την άνοδο της στην ανώτερη κατηγορία του γιουγκοσλαβικού πρωταθλήματος.

Την ίδια χρονιά, υπέγραψε στην ομάδα ο Μίρζα Ντελίμπασιτς, ενώ προπονητής της ήταν ο Μπόγκνταν Τάνιεβιτς. Με αστέρια όπως οι Ράτκο Ραντοβάνοβιτς και Ζάρκο Βάραζιτς, η Μπόσνα κατέκτησε το πρωτάθλημα το 1978 και την επόμενη χρονιά κατέκτησε το κύπελλο πρωταθλητριών χωρίς κανένα ξένο παίκτη στην σύνθεση της. Ο τελικός πραγματοποιήθηκε στην Γκρενόμπλ της Γαλλίας μπροστά σε 12.000 θεατές, με την Μπόσνα να κερδίζει την Έμερσον Βαρέζε με 96-93, έχοντας ως πρώτο σκόρερ τον Βάραζιτς με 45 πόντους, ενώ ο Ντελίμπασιτς πέτυχε 30.

Την ακόλουθη τετραετία, η Μπόσνα κατέκτησε δύο ακόμη πρωταθλήματα, όπως και την δεύτερη θέση στο διηπειρωτικό κύπελλο, ενώ κέρδισε και δύο κύπελλα Γιουγκοσλαβίας, το 1978 και το 1984.

Στα μέσα της δεκαετίας του '80, τα αστέρια της ομάδας μεταγράφηκαν στο εξωτερικό, με την διοίκηση του συλλόγου να επιχειρεί να αναδείξει ταλέντα από τα τμήματα υποδομής του, όπως ο Νέναντ Μάρκοβιτς, ο Γκόρνταν Φίριτς, ο Σαμίρ Άβντιτς, κ.α..

Μετά την διάλυση της Γιουγκοσλαβίας, η Μπόσνα εντάχθηκε στο πρωτάθλημα Βοσνίας, κατακτώντας τέσσερις τίτλους από το 1999 ως το 2008, όπως και τρία κύπελλα Βοσνίας. Αγωνίστηκε στην Αδριατική Λίγκα κατά την πρώτη δεκαετία της νέας χιλιετίας, με καλύτερη θέση την έβδομη, το 2008-09.

Το 2014 η ιστορική ομάδα από το Σαράγεβο μετονομάστηκε σε "Μπόσνα Ρόγιαλ".

## Τίτλοι και διακρίσεις
### Εγχώριοι
* **Πρωταθλήματα Βοσνίας (4)**:
1998-99, 2004-05, 2005-06, 2007-08

* **Κύπελλα Βοσνίας (3)**:
2004-05, 2008-09, 2009-10

### Πρώην Εγχώριοι
* **Πρωταθλήματα Γιουγκοσλαβίας (3)**:
1977-78, 1979-80, 1982-83

* **Φιναλίστ Πρωταθλήματος Γιουγκοσλαβίας (1)**:
1976-77

* **Κύπελλα Γιουγκοσλαβίας (2)**:
1977-78, 1983-84

* **Φιναλίστ Κυπέλλου Γιουγκοσλαβίας (3)**:
1979-80, 1985-86, 1991-92

### Διεθνείς

* **[[Ευρωλίγκα|Ευρωπαϊκά Πρωταθλήματα]] (Ευρωλίγκα) (1)**:
1978-79

* *Φιναλίστ [[Κύπελλο Κόρατς|Κυπέλλου Κόρατς]] (1)*:
1977-78

* *Φιναλίστ [[Διηπειρωτικό Κύπελλο (καλαθοσφαίριση)|Διηπειρωτικού Κυπέλλου]] (1)*:
1979

## Παραπομπές


## Πηγές
* KK Bosna-Royal Sarajevo basketball, News, Roster - eurobasket.com
* Historijat – Košarkaški klub Bosna

Κατηγορία:Ιδρύσεις αθλητικών συλλόγων το 1951
Παλαιοχώρι Σκούπας Άρτας

Το **Παλαιοχώρι** Σκούπας είναι ένας μικρός οικισμός του Δήμου Αρταίων με 18 μόνιμους κατοίκους (απογραφή 2011), στα ορεινά της Άρτας και απέχει από την πόλη περίπου 32 χιλιόμετρα.

Σύμφωνα με το Σχέδιο Καποδίστρια, το Παλαιοχώρι υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Το Παλαιοχώρι μαζί με τη Σκούπα, τον Κάμπο, τον Κάρδαμο, τα Τσιαπαλαίικα, τα Πλατανάκια και τον Φράξο αποτελούν την τοπική κοινότητα Σκούπας με συνολικό πληθυσμό 143 κατοίκους.
## Διοικητικές μεταβολές
Ο οικισμός αναγνωρίστηκε το 1961 και προσαρτήθηκε στην κοινότητα Σκούπας ενώ το 1974 αποσπάσθηκε από την επαρχία Νικοπόλεως και Πάργας του νομού Πρεβέζης και εντάχθηκε στην επαρχία Άρτας του νομού Άρτας. Το 1997 τα Τσιαπαλαίικα εντάχθηκαν στο δήμο Ξηροβουνίου και το 2010 στο Δήμο Αρταίων.

## Τοποθεσία και Πρόσβαση
Το Παλαιοχώρι γειτνιάζει με τους οικισμούς της τοπικής κοινότητας Σκούπας, με τη Δαφνωτή και τον Προφήτη Ηλία.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Η Άλλη Ευρώπη με τον Τσίπρα

[δεξιά|μικρογραφία|270x270εσ|Ο [Αλέξης Τσίπρας σε ομιλία του κατά το συλλαλητήριο της ΑΕΤ στην Μπολόνια]]
**Η Άλλη Ευρώπη με τον Τσίπρα** (στα ιταλικά *l'Altra Europa con Tsipras*), ήταν μια αριστερή πολιτική συμμαχία στην Ιταλία, η οποία έλαβε μέρος στις εκλογές του 2014 για το Ευρωπαϊκό Κοινοβούλιο με την υποστήριξη του Αλέξη Τσίπρα, του υποψήφιου του Κόμματος της Ευρωπαϊκής Αριστεράς για την Προεδρία της Ευρωπαϊκής Επιτροπής.

## Ιστορία
Στις εκλογές για το Ευρωπαϊκό Κοινοβούλιο (2014) η συμμαχία έλαβε το 4.0% των ψήφων, ακριβώς το εκλογικό όριο εισόδου, και εξέλεξε 3 ευρωβουλευτές: την Ελεονώρα Φορένζα (Κόμμα Κομμουνιστικής Επανίδρυσης), τον Κούρζιο Μαλτέζε (ανεξάρτητος, αργότερα μέλος της, Αριστερής Οικολογικής Ελευθερίας) και την Μπάρμπαρα Σπινέλι (ανεξάρτητη). Μετά τις εκλογές, προσχώρησαν στην ομάδα Ευρωπαϊκή ενωτική Αριστερά–βόρεια Πράσινη Αριστερά (GUE/NGL).

Τον Μάιο του 2015 η Σπινέλι αποχώρισε από την ΑΕΤ, και κατέστη ανεξάρτητη ευρωβουλευτής μέσα στην GUE/NGL.

Τον Ιούλιο του 2015 δύο γερουσιαστές, ο Φαμπρίτσιο Μποσσίνο και ο Φραντσέσκο Καμπανέλα, που εκλέχθηκαν στις γενικές εκλογές του 2013 με το Κίνημα Πέντε Αστέρων και αργότερα ήταν ιδρυτικά μέλη του βραχύβιου κόμματος, Ιταλία, Εργασία σε Εξέλιξη, προσχώρησαν και δημιούργησαν μια υπο-ομάδα με το όνομα "Η Άλλη Ευρώπη με τον Τσίπρα", στην Μικτή Ομάδα της Γερουσία της Δημοκρατίας. Τον Μάρτιο του 2016 η υπο-ομάδα προσχώρησε στην Ιταλική Αριστερά, η οποία ιδρύθηκε από την Αριστερή Οικολογική Ελευθερία και από διαφωνούντες από το Δημοκρατικό Κόμμα.

## Συνιστώσες
Η AET ιδρύθηκε στις 5 Μαρτίου 2014 στη Ρώμη από τους Ιταλούς διανοούμενους, Αντρέα Καμιλλέρι, Πάολο Φλόρες ντ'Αρκαίς, Λουτσιάνο Γκαλίνο, Μάρκο Ρεβελί, Μπάρμπαρα Σπινέλι και Γκουΐντο Βιάλε. Η συμμαχία αποτελείται από τα ακόλουθα κόμματα:

## Εκλογικά αποτελέσματα
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* Επίσημη ιστοσελίδα

Αλλη Ευρωπη
Κατηγορία:Αλέξης Τσίπρας
Άνουρος αετός

Ο **άνουρος αετός** ή αλλιώς **αετός μπατελέρ** είναι είδος αετού που ζει στη νότια Αφρική. Η επιστημονική του ονομασία είναι *Terathopius ecaudatus* και δεν περιλαμβάνει υποείδη. Αποτελεί το μοναδικό μέλος του γένους *Terathopius* και μπορεί να είναι η προέλευση του "Πουλιού της Ζιμπάμπουε", 

## Τάση παγκόσμιου πληθυσμού
* Καθοδική ↓

## Μορφολογία
αριστερά|μικρογραφία|Εν πτήσει
[αριστερά|μικρογραφία|Ανήλικα στη [Μποτσουάνα(αρσενικό δεξιά θηλυκό αριστερά)]]
Ο άνουρος αετός είναι ένας μεσαίου μεγέθους αετός. Έχει μήκος 50–60 εκ. και άνοιγμα φτερών 170–190 εκ. Τα ενήλικα ζυγίζουν 2 με 2,6 κιλά.

Είναι απαραγνώριστα πουλιά, αφού ξεχωρίζουν από τα άλλα αρπακτικά. Έχει πολύχρωμο φτέρωμα: Το σώμα του είναι γκριζόμαυρο, η ράχη του στο χρώμα της σκουργιάς και οι φτερούγες είναι γκρι-μπεζ από τη  πάνω μεριά, ενώ απ' την κάτω είναι ολόλευκα. Τα ερετικά είναι μαύρα. Επιπλέον, η φτερούγα του λεπταίνει όσο πιο κοντά είναι στα πρωτεύοντα. Η ουρά του είναι υπερβολικά κοντή (στην πτήση τα πόδια προεξέχουν από αυτήν) και έχει χρώμα κοκκινομόβ. Το πρόσωπό του είναι κόκκινο, με περισσότερα φτερά και πιο παχύ ράμφος στο αρσενικό. Επίσης το αρσενικό έχει ολόμαυρα ερετικά, ενώ το θηλυκό με λευκά ερετικά με μαύρο πίσω χείλος.
Τα ανήλικα έχουν καφετί χρώμα με πρασινόχρωμο πρόσωπο.

## Προσδόκιμο ζωής
Ο άνουρος αετός ζει 20-25 χρόνια στη φύση, έως 55 χρόνια σε αιχμαλωσία.

## Γεωγραφική εξάπλωση
Ο άνουρος αετός αναπαράγεται στην Αφρική, σε πολλές περιοχές νότια της Σαχάρας, δυτικά του Καμερούν και ανατολικά μέχρι τη νοτιοδυτική Αραβία. Επίσης είναι περιπλανώμενος μέχρι τη βόρεια Αίγυπτο, το Ισραήλ, την Κύπρο (τον Απρίλιο του 2007) και την Κωνσταντινούπολη (τον Μάιο του 2015).

## Βιολογία
Ο άνουρος αετός απαντά σε πεδιάδες, σαβάνες με ακακίες και θάμνους. Ζει σε μοναχικά, ζεύγη, μερικές φορές σε ομάδες άνω των 20 ατόμων. Η ερωτοτροπία του άνουρου αετού είναι εντυπωσιακή και περιλαμβάνει βουτιές προς το θηλυκό στον αέρα και πολύ δυνατούς ήχους με τα φτερά του που ακούγονται σε μεγάλη απόσταση. Χτίζει μια φωλιά στα δέντρα, όπου γεννάει 1 αυγό ανά εποχή, αν και μόνο το 2% των νεογνών φτάνουν στο στάδιο της ενηλικίωσης. Η κυοφορία διαρκεί 52-59 μέρες. Τρέφεται με μικρές αντιλόπες, ποντίκια, σκαντζόχοιρους, κουνέλια, σκίουρους, πτηνά, σαύρες και φίδια, έντομα, μερικές φορές αυγά, κάβουρες και πεθαμένα ψάρια. 

## Κατάσταση πληθυσμού
Ο άνουρος αετός απειλείται κυρίως από το κυνήγι, τη δηλητηρίαση, τη καταδίωξη, τις οχλήσεις των φωλιών και μείωση βιότοπου. Όλα αυτά κατέταξαν το είδος στα Σχεδόν Απειλούμενα (ΝΤ) είδη το 2009. Σήμερα υπολογίζεται πως υπάρχουν 10.000 - 100.000 άτομα.

## Πινακοθήκη

File:Gaukler-08.jpg|Ενήλικο αρσενικό 
File:Bukázó sas 1.jpg|Άνουρος αετός λιάζεται σε ζωολογικό κήπο 
File:Bateleur Eagle.jpg|Ανώριμο άτομο
File:Bateleur.jpg|Θηλυκό στο Τέξας
File:Gaukler-01.jpg
File:Bateleur drinking water.jpg|Πίνοντας νερό


## Παραπομπές


Κατηγορία:Αετίδες
Κατηγορία:Πτηνά της Αφρικής
Δημητριάδης

Το ελληνικό επώνυμο **Δημητριάδης**, που ετυμολογικά σημαίνει «γιος του Δημητρίου», μπορεί να αναφέρεται σε κάποιο από τα παρακάτω πρόσωπα:

* Βασίλης Δημητριάδης (γενν. 1966), ποδοσφαιριστής
* Γεώργιος Δημητριάδης, ονοματεπώνυμο δύο αγωνιστών στην Επανάσταση του 1821
* Γεώργιος Δημητριάδης (1880-1941), γλύπτης
* Δημήτρης Δημητριάδης, ονοματεπώνυμο διάφορων προσώπων
* Εμμανουήλ Δημητριάδης, πολιτικός
* Επιφάνειος ή Στέφανος Δημητριάδης (1760-1825), λόγιος δάσκαλος και συγγραφέας
* Θεόδωρος Δημητριάδης (1896-;), καθηγητής της ωτορρινολαρυγγολογίας
* Ιωάννης Δημητριάδης (18ος αι.), λόγιος και δάσκαλος, γνωστός και ως Σκλαβόπουλος, Αγραφιώτης και Μακρής
* Ιωάννης Δημητριάδης (1899-;), καθηγητής της ζωοτεχνίας στο ΑΠΘ
* Κωνσταντίνος Δημητριάδης, ονοματεπώνυμο διάφορων προσώπων
* Οδυσσέας Δημητριάδης (1908-2005), Ρώσος συνθέτης και διευθυντής ορχήστρας ελληνικής καταγωγής
* Παντελής Δημητριάδης (γενν. 1978), Έλληνας τραγουδοποιός
* Ραϊνόλδος Δημητριάδης (1859-1919), γεωπόνος και συγγραφέας γερμανικής καταγωγής
* Στέφανος Δημητριάδης (γενν. 1911), υφηγητής της φυσιολογίας των φυτών
* Τηλέμαχος Δημητριάδης (1900-;), υφηγητής της παιδιατρικής
* Φωκίων (Φώκος) Δημητριάδης (1894-1977), σκιτσογράφος και γελοιογράφος
* Χρύσανθος Δημητριάδης (1933-2008), ευρωβουλευτής και αρχηγός της ΕΠΕΝ

## Δείτε επίσης
* Δημητριάδη
* Ιωάννης Δημητριάδης-Πέζαρος
Γρηγορόπουλος

Το ελληνικό επώνυμο **Γρηγορόπουλος** μπορεί να αναφέρεται σε κάποιο από τα παρακάτω πρόσωπα:
* Αθανάσιος Γρηγορόπουλος, αγωνιστής στην Επανάσταση του 1821
* Γεώργιος Γρηγορόπουλος (15ος αι.), λόγιος κληρικός και βιβλιογράφος
* Θεόδωρος Γρηγορόπουλος (1897-;), αντιστράτηγος, αρχηγός ΓΕΕΘΑ
* Ιωάννης Γρηγορόπουλος (16ος αι.), κωδικογράφος
* Μανουήλ (Μανούσος) Γρηγορόπουλος (16ος αι.), κωδικογράφος
* Μήτρος Γρηγορόπουλος, αγωνιστής στην Επανάσταση του 1821
* Νικόλαος Γρηγορόπουλος (γενν. 1929), τενόρος
* Αλέξανδρος Γρηγορόπουλος (1993-2008), μαθητής του οποίου η δολοφονία πυροδότησε τις ταραχές του Δεκεμβρίου 2008 στην Ελλάδα

## Δείτε επίσης
* Υποπλοίαρχος Γρηγορόπουλος (οχηματαγωγό)
Κουόρτερμπακ

μικρογραφία|250x250εσ|Ένα παράδειγμα προσδιορισμού της θέσης του κουόρτερμπακ σε ένα σχηματισμό επίθεσης

Ο **κουόρτερμπακ** (πασαδόρος - κοινή συντομογραφία **QB**) είναι μια θέση στο αμερικανικό και στο καναδικό ποδόσφαιρο. Οι κουόρτερμπακς είναι μέλη του σχηματισμού επίθεσης και τοποθετούνται στη γραμμή πίσω από την επιθετική γραμμή (offensive line). Στο σύγχρονο αμερικανικό ποδόσφαιρο, ο κουάρτερμπακ θεωρείται συνήθως ο ηγέτης του επιθετικού σχηματισμού και είναι αρμόδιος για την επιλογή του τρόπου επίθεσης (play). 

## Επισκόπηση
δεξιά|μικρογραφία|225x225εσ|Μάικ Κουίν, πρώην κουόρτερμπακ των Ντάλας Κάουμποϊς, πετά την μπάλα.
Στο σύγχρονο αμερικανικό ποδόσφαιρο, ο κουόρτερμπακ είναι συνήθως ο ηγέτης του επιθετικού σχηματισμού. Ο κουόρτερμπακ έρχεται σε επαφή με τη μπάλα σχεδός σε κάθε επιθετικό παιχνίδι, και οι επιτυχίες ή οι αποτυχίες του μπορεί να έχουν σημαντικές επιπτώσεις για τις τύχες της ομάδας του. Κατά συνέπεια, ο κουόρτερμπακ είναι μία από τις θέσεις σε ομαδικά αθλήματα, που λαμβάνουν τη μεγαλύτερη δόξα, αλλά και την περισσότερη κριτική. Ο κουόρτερμπακ επιλέγει το κάθε επιθετικό παιχνίδι (play) και ενημερώνει σχετικά την ομάδα του. Όταν η ομάδα είναι έτοιμη, ο κεντρικός (Center) περνάει τη μπάλα στον κουόρτερμπακ (η διαδικασία λέγεται snap). Συνήθως, στα επιθετικά παιχνίδια τρεξίματος (rush plays), ο κουόρτερμπακ δίνει τη μπάλα πίσω, σε έναν εκ των δύο οπισθοφυλάκων, στον χάφ-μπακ (HB ή RB) ή στον φουλ-μπακ (FB). Στα επιθετικά παιχνίδια πάσας (passing plays), ο κουόρτερμπακ είναι σχεδόν πάντα αρμόδιος για να πασάρει τη μπάλα εμπρός, σε έναν από τους ρισίβερς (WR ή TE). Επιπλέον, ο κουόρτερμπακ ενδέχεται να τρέξει ο ίδιος εμπρός με τη μπάλα.

Στο Αμερικανικό Πρωτάθλημα Ποδοσφαίρου (NFL), οι κουόρτερμπακ είναι υποχρεωμένοι να φέρουν στη στολή τους έναν αριθμό μεταξύ 1 και 19.

## Παραπομπές


Κατηγορία:Αμερικανικό ποδόσφαιρο
Χρήστος Αρμάντο Γκέζος

Ο **Χρήστος Αρμάντο Γκέζος** (1988, Χειμάρρα, Αλβανία) είναι Έλληνας συγγραφέας και ποιητής.

## Πρώτα χρόνια και εκπαίδευση
Ο Γκέζος γεννήθηκε το 1988, στη Χειμάρρα, στη Βόρεια Ήπειρο. Το 1991, και έπειτα από το άνοιγμα των ελληνοαλβανικών συνόρων που ακολούθησε την κατάρρευση του κομμουνιστικού καθεστώτος στην Αλβανία, η οικογένειά του μετανάστευσε στην Ελλάδα, και πιο συγκεκριμένα στη Σκάλα Λακωνίας, όπου μεγάλωσε. Σπούδασε στο Εθνικό Μετσόβιο Πολυτεχνείο της Αθήνας ως Τοπογράφος Μηχανικός. Αυτό τον καιρό ζει στην Αθήνα.

## Εργογραφία
Ο Γκέζος ξεκίνησε τη συγγραφή ποιημάτων και ιστοριών σε ηλικία 19 ετών. 

Το 2012 εξέδωσε το πρώτο του βιβλίο, μια ποιητική συλλογή με τίτλο *Ανεκπλήρωτοι φόβοι*, για οποία έλαβε το 2014 το Κρατικό Λογοτεχνικό Βραβείο Πρωτοεμφανιζόμενου Συγγραφέα.  

Το 2014, εξέδωσε το πρώτο του μυθιστόρημα με τίτλο *Η λάσπη,* το οποίο συμπεριλήφθηκε μεταξύ των υποψηφιοτήτων του Αθηναϊκού Βραβείου Λογοτεχνίας, για το καλύτερο ελληνικό μυθιστόρημα του 2014. 

Το 2016 κυκλοφόρησε η συλλογή διηγημάτων *Τραμπάλα*. 

Τον Οκτώβριο του 2019 κυκλοφόρησε το πρώτο του βιβλίο για παιδιά, *Το δέντρο που είχε μια μπάλα για κεφάλι*. 

Το 2021 εξέδωσε το δεύτερο μυθιστόρημά του, *Χάθηκε βελόνι*.

## Παραπομπές


## Εξωτερικοί σύνδεσμοι
* Ο Χρήστος Αρμάντο Γκέζος στο Goodreads
*  Ο Χρήστος Αρμάντο Γκέζος στο BiblioNet

Κατηγορία:Βορειοηπειρώτες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μυθιστοριογράφοι
Κατηγορία:Απόφοιτοι του Εθνικού Μετσόβιου Πολυτεχνείου
Άντριαν Πίτερσον

Ο **Άντριαν Λούις Πίτερσον** (*Adrian Lewis Peterson*, 21 Μαρτίου 1985) είναι Αμερικανός οπισθοφύλακας (running back) στο αμερικανικό ποδόσφαιρο που αγωνίζεται για τους Μινεσότα Βίκινγκς του Εθνικού Πρωταθλήματος Ποδοσφαίρου (NFL). Επελέγη από τους Βίκινγκς στην έβδομη συνολικά θέση της Επιλογής (draft) του 2007. Κολλεγιακό ποδόσφαιρο έπαιξε στο κολλέγιο της Οκλαχόμα. Ο Πίτερσον κατέχει το ρεκόρ γιαρδών τρεξίματος πρωτοετών του Κολεγιακού Πρωταθλήματος Ποδοσφαίρου (NCAA) με 1,925 γιάρδες την αγωνιστική περίοδο του 2004. Ολοκλήρωσε την κολλεγιακή του σταδιοδρομία ως τρίτος κορυφαίος σε γιάρδες τρεξίματος για το Πανεπιστήμιο της Οκλαχόμα.

## Επαγγελματική σταδιοδρομία

### Πριν την Επιλογή (draft)
Στις 15 Ιανουαρίου 2007, ο Πίτερσον δήλωσε ότι δεν θα παρακολουθήσει το τελευταίο έτος στο Πανεπιστήμιο και να ενταχθεί στην Επιλογή του 2007. Εισερχόμενος στο Πρωτάθλημα, ήταν γνωστός ως ένας ψηλός και δυνατός δρομέας που διαθέτει ένα σπάνιο συνδυασμό ταχύτητας, δύναμης, ευκινησίας, μεγέθους και διορατικότητας, μαζί με ένα άκρως επιθετικό στυλ τρεξίματος. Το σπάνιο ταλέντο του, τόσο ως ταχύς, όσο και ως δυνατός δρομέας, τον έφερε συχνά συγκρινόμενο με θρύλους του παρελθόντος όπως ο Έρικ Ντίκερσον, ο Ουόλτερ Πέιτον, ο Γκέιλ Σέγιερς, ο Ο'Τζέι Σίμπσον, ο Φράνκο Χάρις και ο Τζιμ Μπράουν. Οι ανησυχίες για τους τραυματισμούς που υπέστη όσο αγωνιζόταν στο κολλεγιακό πρωτάθλημα είχαν αναφερθεί από τα μέσα μαζικής ενημέρωσης και τις πιθανές μελλοντικές του ομάδες στο NFL. Ξεκίνησε ως βασικός στα 22 από τα 31 παιχνίδια την κολλεγιακή του σταδιοδρομία και είχε μια εξάρθρωση ώμου την πρώτη του αγωνιστική χρονιά (αν και δεν έλειψε από κανένα από τα παιχνίδια), ένα διάστρεμμα αστραγάλου τη δεύτερη φοιτητική του χρονιά και μια σπασμένη κλείδα την τελευταία του χρονιά στην Οκλαχόμα. 

Στις 28 Απριλίου του 2007, ο Πίτερσον είχε επιλεγεί από τους Μινεσότα Βίκινγκς στην έβδομη θέση συνολικά, στον πρώτο γύρο Επιλογής (draft) το 2007. Ήταν ο πρώτος οπισθοφύλακας που επελέγη εκείνη τη χρονιά και στη συνέντευξη τύπου δήλωσε: "Θα έλεγα ότι η κλείδα μου έχει επουλωθεί σε ποσοστό 90%. Αρκετές ομάδες το γνωρίζουν αυτό και δεν βλέπω να διακόπτει την προετοιμασία μου για την επόμενη αγωνιστική περίοδο."

### Στατιστικά
*Πηγή: [http://www.nfl.com/players/profile?id=PET260705 NFL.com]*

Η **έ****ντονη γραφή** υποδηλώνει επικεφαλής κατηγορίας

## Παραπομπές


Κατηγορία:Ποδοσφαιριστές αμερικανικού ποδοσφαίρου
Κατηγορία:Αμερικανοί αθλητές
Ιπποτομάδες

Οι **Ιπποτομάδες** ή **Ιπποταμάδες** ( ή , ο δήμος: Ιπποτομαδών ή Ιπποταμαδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα ονομάζονταν και οι δημότες του δήμου αυτού.

## Τοποθεσία
Ο δήμος των Ιπποτομαδών, ήταν μικρός δήμος, πιθανώς του άστεως. Η τοποθεσία του δήμου είναι άγνωστη, αλλά πιστεύεται ότι ήταν στην κοιλάδα του ποταμού Κηφισού, όπως οι περισσότεροι από τους δήμους του Άστεως της Οινηίδας φυλής. Εάν αυτή η θεώρηση αληθεύει, οι Ιπποτομάδες, πιθανώς να βρίσκονταν στα βορειοανατολικά της Ελευσίνας. 

Ο ερευνητής του 19ου αιώνα Διονύσιος Σουρμελής, πίστευε ότι το όνομα *Ιπποταμάδαι* μετατράπηκε διαδοχικά σε *Ιπποδαμή* (σύμφωνα και με τον Φώτιο), *Ποδάμη* και *Ποδάροι*. Τοποθετούσε τελικά τον δήμο στην περιοχή *Ποδάροι*, ενώ ο δήμος είχε, σύμφωνα με τον ίδιο, «όρια προς άρκτον τον χείμαρρον *Ποδονίφτην*, και προς μεσημβρίαν τα *Πατίσια*».

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Οινηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.). ο δήμος μεταφέρθηκε στην «μακεδονική» Δημητριάδα φυλή, αντιπροσωπευόμενος και πάλι από 1 βουλευτή στη Βουλή των 600 και κατά την τρίτη περίοδο (224/223 – 201/200 π.Χ.). Μετά την κατάργηση και διάλυση των «μακεδονικών φυλών» (Αντιγονίς και Δημητριάς) επέστρεψε εκ νέου στην Οινηίδα φυλή για την επόμενη τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων.

## Οι κάτοικοι των Ιπποτομαδών
Ο δημότης των αρχαίων Ιπποτομαδών ονομαζόταν Ιπποτομάδης ή Ιπποταμάδης. Οι Ιπποτομάδες ήταν από τους μικρότερους δήμους και είχε πολύ λίγους κατοίκους.

## Δείτε επίσης
* Αρχαία Αθήνα
* Οινηίδα φυλή
* Δημητριάδα φυλή

## Παραπομπές


## Πηγές
### Πρωτογενείς
* Πατριάρχης Φώτιος Α´, «Λέξεων Συναγωγή», λήμμα: Ιπποδαμή.
* Ελληνικές επιγραφές - IG Ιπποτομ  και Ιπποταμ .

### Δευτερογενείς
* Hippotomadae, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”, (9, 19, 49, 62, 70, 110 no. 56, table 6, 12.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 133.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
*  
* 
* Hippotomadai, Lexicon of Greek Personal Names (LGPN).
* Hippotomadai, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Κυβερνείο Ντακάχλια

To **Κυβερνείο Ντακάχλια** (*[[αραβικά]] :محافظة الدقهلية Muhāfazat ad Daqahliyya*) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Μανσούρα. Έχει πληθυσμό 4.985.187 κατοίκους κι έκταση 1.300 τ.χλμ..

## Οστορία
Οφείλει το όνομα του στην πόλη Ντακάχλ και βρίσκεται στο βορειοανατολικό Δέλτα του Νείλου. Στην απογραφή του 1913 είχε 912.428 κατοίκους κι έκταση 2.634 τ.χλμ.. Στην απογραφή του 1937 είχε 1.215.663 κατοίκους κι έκταση 2.650 τ.χλμ., στην απογραφή του 1947 είχε την ίδια έκταση και πληθυσμό 1.413.905 κατοίκους.

## Παραπομπές


Κατηγορία:Κυβερνεία της Αιγύπτου
Ανάξαδρος ο Λακεδαιμόνιος

Ο **Ανάξαδρος ο Λακεδαιμόνιος** (5ος αιώνας π.Χ.) ήταν αρχαίος Έλληνας ολυμπιονίκης από την Σπάρτη, ο οποίος στέφθηκε νικητής στο αγώνισμα του τέθριππου στους 88ους (428 π.Χ.) ολυμπιακούς αγώνες της αρχαιότητας. Ο ιστορικός του 2ου αιώνα μ.Χ. Παυσανίας, ανέφερε πως είχε δει τον ανδριάντα του Αναξάνδρου στην Ολυμπία, στον οποίο υπήρχε επιγραφή για τη νίκη του αλλά και αφιέρωση προς τον παππού του -χωρίς να υπάρχουν στοιχεία για το όνομα του- ο οποίος είχε υπάρξει ολυμπιονίκης του πεντάθλου. Ο μοναδικός γνωστός Σπαρτιάτης ολυμπιονίκης του 5ου και 6ου αιώνα π.Χ. στο αγώνισμα αυτό, ήταν ο Ακματίδας (το 500 π.Χ.), ο οποίος θεωρείται ως ο παππούς του Αναξάδρου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)